text: LA IMATGE PELEGRINA DE SANT VICENT FERRER RECORRE EL MERCAT CENTRAL - Valencia noticies
  Mercat Central València | El Mercat dona el seu suport a les tradicions valencianes reben als representants i xiquets de la Associació Sant Vicent Ferrer
  València, El Mercat Central de València ha volgut mostrar, un any més, el seu suport a les tradicions valencianes rebent la imatge pelegrina de Sant Vicent Ferrer, que ha recorregut este dissabte els llocs del Mercat Central de València, precedida de representants de la Associación Sant Vicent i els xiquets que representaran dilluns els miracles del sant en l'Altar del Mercat, i acompanyada de música de tabalet i dolçaina. El Mercat Central obsequiarà, a més, amb un berenar als Xiquets de Sant Vicent en aquest altar.
  La comitiva, que ha arribat al Mercat a les 12,00 h, ha despertat una gran expectació entre els clients habituals del Mercat i els turistes que es trobaven en les seues instal·lacions en aqueixos moments.
  A les 20,00 hore esta associació celebrarà un Concert de Vespres amb l'actuació de la Coral de José Roca, en l'església dels Santos Juanes. A les 20,30 h es procedirà a la imposició de la Medalla de l'associació als nous associats, de mans de la Clavariesa Major Donya Francisca Cuallado Ferrandis. La jornada d'avui finalitzarà amb un sopar de germanor en la Plaça del Doctor Collado.
  Demà diumenge, se celebrarà, a les 12,00 h, una solemne missa en els Santos Juanes, cantada per la Coral José Roca, i, a les 20,00 h, partirà des d'aquesta església una processó que recorrerà diversos carrers de la zona.
  El dilluns, dia que se celebra la festivitat de Sant Vicent, l'associació participarà en el recorregut de l'ofrena de flors, organitzada per la Junta Central Vicentina, eixint dels Santos Juanes.
  L'Altar del Mercat serà l'escenari de la representació del miracle 'La boja', des de les 17,00 h fins a les 21,00 h. Aquesta és la síntesi del miracle: "A un poblet del sud de França va arribar Sant Vicent. Ací vivia una dóna que d'amor boja és tornà. I un alguasil gallard que te molta 'autoritat'. En el poble recebeixen al frare amb molt d'afecte i tots desitgen que és quede per la zona per a sempre…".
  Aquesta associació participarà, a més, en la desfilada processional de totes les associacions Vicentinas per l'itinerari habitual, a partir de les 19,00 h.